b'\n_START_ARTICLE_\nFeliks Lobe\n_START_SECTION_\n\xc5\xbdivljenje in delo\n_START_PARAGRAPH_\nSvoj prvi patent je prijavil \xc5\xbee kot maturant, kot \xc5\xa1tudent pa se je \xc5\xbee tako odlikoval, da je neposredno po diplomi 1922. leta prevzel vodstveno konstrukcijsko mesto v dunajski tovarni te\xc5\xbekih strojev in tirnih vozil. Na\xc4\x8drtovati je za\xc4\x8del parne, elektri\xc4\x8dne in motorne lokomotive ter tramvaje. Za potrebe tramvajskega prometa v Ljubljani je pred drugo svetovno vojno izdelal pogonski voz, ki se je v prometu obdr\xc5\xbeal vse do ukinitve leta 1958. Za izvirne re\xc5\xa1itve si je na tem podro\xc4\x8dju pridobil vrsto patentov. Po dunajskem obdobju so sledila leta njegovega pionirskega dela, najprej v jugoslovanski te\xc5\xbeki industriji in nato od leta 1929 na novoustanovljenem strojnem oddelku ljubljanske univerze, kjer je 1940 postal redni profesor. S svojo vztrajnostjo je leta 1940 dosegel izgradnjo nove stavbe (kasnej\xc5\xa1e) Fakultete za strojni\xc5\xa1tvo. Decembra 1949 je postal redni \xc4\x8dlan SAZU, podeljen pa mu je bil tudi naslov \xc4\x8dastnega doktorja ljubljanske univerze (1969).'